בלר

בְּלר (באנגלית: Blur) היא להקת רוק אלטרנטיבי בריטית. חבריה הם דיימון אלברן (סולן וקלידים, גם סולן "Gorillaz"), גראהם קוקסון (גיטרה, פרש בשנת 2002, אך חזר בשנת 2008) דייב ראונטרי (תופים וכלי הקשה) ואלכס ג'יימס (גיטרה בס). בשנות התשעים, הלהקה נחשבה לאחת מלהקות הפופ המצליחות ביותר בבריטניה, ולאחת הבולטות בסגנון הבריטפופ. בלר נוסדה בעיר קולצ'סטר (הנמצאת כ-90 ק"מ מלונדון) בשנת 1988 בשם "סימור". האלבום הראשון (Leisure), אותו הוציאה הלהקה באוגוסט 1991, הופק בחלקו על ידי סטיבן סטריט (המפורסם בעיקר בגלל עבודתו עם הסמית'ס), קיבל ביקורות בינוניות אך בעיקרן חיוביות מעיתוני המוזיקה וזכה להצלחה מתונה בבריטניה. האלבום השני (Modern Life Is Rubbish), בהפקת סטריט, הופץ במאי 1993. הוא זכה להצלחה בבריטניה ולהצלחה מעטה בארצות הברית. האלבום השלישי (Parklife), שהופץ באפריל 1994, זכה להצלחה רבה והפך אותה לאחת הלהקות המצליחות ביותר בבריטניה. הצלחת האלבום תרמה להצלחתן של להקות בריטפופ אחרות, ביניהן אואזיס, פאלפ, וסווייד. באוגוסט 1995 הופץ סינגל ראשון, Country House, מתוך האלבום הרביעי. האלבום (The Great Escape) זכה להצלחה, אך בלר איבדה את מעמדה כלהקה הבריטית המצליחה ביותר ללהקת אואזיס, שזכתה להצלחה גדולה יותר בבריטניה ובארצות הברית. בפברואר 1997 הופץ האלבום החמישי (Blur), שכלל שירים בסגנון רוק אמריקני, וזכה להצלחה בעיקר בארצות הברית. הסינגל Song 2 מתוך האלבום הוא אחד השירים הפופולריים של הלהקה ואיפשר במידה רבה את פריצת הדרך שלה בארצות הברית ואף הגיע בשיאו למקום השישי במצעד הרוק של הבילבורד. במרץ 1999 הופץ האלבום השישי (13), שנחשב לכבד יותר מהאלבומים האחרים. באותה שנה הופץ מארז מיוחד, לציון עשור להקמת הלהקה, שכלל 22 סינגלים. באוקטובר 2000 הופץ אלבום אוסף (Blur: The Best Of). בשנת 2002, הגיטריסט גראהם קוקסון הסתכסך עם חברי הלהקה, והודיע על פרישתו. הוא הוחלף על ידי סיימון טונג, שהיה גיטריסט בלהקת הוורב. במאי 2003 הופץ האלבום השביעי (Think Tank), שהיה מועמד לפרס האלבום הבריטי הטוב ביותר בטקס פרסי הבריטס. בדצמבר 2008 הודיעו ארבעת חברי הלהקה המקוריים על איחוד להופעה חד פעמית בהייד פארק בלונדון, אך לאחר שהכרטיסים אזלו לאחר 2 דקות מתחילת מועד מכירת הכרטיסים הודיעו על הופעה נוספת. לקראת האיחוד יצא אלבום האוסף Midlife: A Beginner's Guide to Blur. שתי ההופעות נערכו ביולי 2009, ולאחר מכן יצא האלבום All the People: Blur Live at Hyde Park עם שירים משתי ההופעות. לכבוד יום חנות התקליטים, הלהקה שחררה את השיר "Fool's Day" באפריל 2010, הסינגל הראשון של הלהקה מאז 2003. הלהקה הודיעה כי תשחרר בעתיד עוד סינגלים, אך אלברן הודיע כי כרגע לא מתוכנן אלבום חדש, בגלל שאר העיסוקים של חברי הלהקה. באפריל 2012 הוכרז שהלהקה תיקח חלק בחגיגות הסיום של אולימפיאדת לונדון 2012 בתאריך 12 באוגוסט 2012. בשנת 2015 הכריזה הלהקה על אלבום חדש שייקרא "The Magic Whip" בהרכבה המקורי של הלהקה עם קוקסון, אלברן, ג'יימס ורוונטרי. האלבום יצא ב-27 באפריל 2015 וזכה לביקורות טובות ולהצלחה במכירות ברחבי העולם. ב-2019 התאחדה הלהקה קצרות בהופעת הפתעה, בטקס של ארגון "אפריקה אקספרס" בלונדון, אותו ארגן אלברן. ב-21 ביולי 2023 הוציאו את האלבום The Ballad of Darren. הלהקה הופיעה בישראל בשנת 1994, במסגרת פסטיבל מוזיקה שנערך בנמל חיפה. Leisure‏ (1991) Modern Life Is Rubbish‏ (1993) Parklife‏ (1994) The Great Escape‏ (1995) Blur‏ (1997) 13 (1999) Think Tank‏ (2003) The Magic Whip ‏ (2015) The Ballad of Darren ‏ (2023) Live at the Budokan‏ (1996) All the People: Blur Live at Hyde Park‏ (2009) Parklive‏ (2012) The Special Collectors Edition‏ (1994) Bustin' + Dronin'‏ (1998) Blur: The Best of‏ (2000) Midlife: A Beginner's Guide to Blur‏ (2009) אתר האינטרנט הרשמי של בלר (באנגלית) בלר, ברשת החברתית פייסבוק בלר, ברשת החברתית אקס (טוויטר) בלר, ברשת החברתית אינסטגרם בלר, סרטונים בערוץ היוטיוב בלר, במסד הנתונים הקולנועיים IMDb (באנגלית) בלר, באתר אפל מיוזיק (באנגלית) בלר, באתר ספוטיפיי בלר, באתר סאונדקלאוד (באנגלית) בלר, באתר Last.fm (באנגלית) בלר, באתר AllMusic (באנגלית) בלר, באתר MusicBrainz (באנגלית) בלר, באתר דיזר בלר, באתר Discogs (באנגלית) בלר, באתר Songkick (באנגלית) בלר, באתר Genius בלר, באתר SecondHandSongs בלר, באתר בילבורד (באנגלית) בלר, באתר טיידל (באנגלית) נועה רובין, אלבומי ניצחון: בלר - מודרן לייף, באתר nrg‏, 30 במאי 2008 אלכס פולונסקי, בלר מתאחדים, נענע 10, 05/12/2008 אלכס פולונסקי, ביקורת על אלבום האוסף של בלר, נענע 10, 22/06/2009 אלכס פולונסקי, ביקורת על הופעת האיחוד בהייד פארק, נענע 10, 09/07/2009 גיא בן משה, הופעה של הלייף בפארק, באתר ynet, 9 ביולי 2009 בועז כהן, צדק פואטי, באתר nrg‏, 26 בדצמבר 2009 דנה קסלר‏, הנרגנים, באתר וואלה, 26 בפברואר 2010 חן הוניג‏, שירים מתוקים: הדירוג האולטימטיבי של להיטי בלר, באתר וואלה, 24 באפריל 2015 חן הוניג‏, הקסם חזר? לא בטוח שאלבום הקאמבק של בלר יעמוד במבחן הנצח, באתר וואלה, 26 באפריל 2015 עמי פרידמן, החדש של Blur: כמו גלולת מציאות מרה, באתר ynet, 27 באפריל 2015 סער גמזו, מצאו את עצמם בטוקיו: הקאמבק המוצלח של בלר, באתר nrg‏, 6 במאי 2015 אבנר שביט, פריז‏, זה לא הסוף: בלר הוכיחה בפריז כי היא בכושר מלא והעתיד עוד לפניה, באתר וואלה, 16 ביוני 2015 אוליבר קינס, מטושטשים: בלר בריאיון לרגל האלבום החדש, באתר טיים אאוט תל אביב, 25 ביוני 2015 Braudie Blais-Billie, Blur Play Surprise Show in London: Watch, Pitchfork (באנגלית אמריקאית)